Bablje ljeto
<s>Bablje ljeto je produženo razdoblje toplog i suhog vremena, koje se javlja nakon kalendarskog početka jeseni.</s><s>Razdoblje na sjevernoj polutki traje od kraja rujna do sredine studenog, ovisno o zemljopisnoj širini.</s><s>U našim krajevima najčešće se podrazumijeva razdoblje do oko sredine listopada, a pojava je posljedica izraženog grebena azorske anticiklone.</s><s>Bablje ljeto je u narodu poznato i kao Miholjsko ljeto, prema blagdanu Sv. Mihovila (29. rujna).</s>

<s>Porijeklo naziva
Pojam bablje ljeto se javlja u većem dijelu Europe, te postoji više teorija porijekla ovog pojma.</s>

<s>Po jednoj od teorija, ime ove pojave izvedeno je od naziva za niti paučine kojom mladi pauci iz porodice Linyphiidae jedre u jesen kroz zrak.</s><s>U većini slavenskih jezika to su bapske vlasi (od baba = "stara žena", "vještica").</s><s>U narodnom vjerovanju, to je razdoblje kad su se novačile vještice, a ta paučina je njihova kosa.</s><s>Također, ova paučina smatrala se i predivom vilenjaka, patuljaka, norni ili djevice Marije.</s><s>Vjerovalo se da će uskoro biti vjenčanje ako se leteća paučina uplela u kosu mlade djevojke.</s>

<s>Prema  (), to je razdoblje "kad starice na suncu još mogu zagrijati svoje kosti".</s>

<s>U većini europskih jezika pojam je najčešće poznat kao bablje ljeto, ali se javljaju i drugi oblici, vezani uglavnom za neki jesenski blagdan, kao što su Miholjsko ljeto i Martinjsko ljeto (prema Sv. Martinu, 11. studenoga), te Cigansko (sirotinjsko) ljeto (u Bugarskoj) ili kasno ljeto (u Nizozemskoj, ).</s><s>U Sjevernoj Americi se za istu pojavu koristi naziv Indijansko ljeto.</s>

<s>Meteorologija
U vrijeme prije meteorologije kao znanosti, narod je pratio vremenske promjene i, zbog lakšeg pamćenja, povezivao ih s blagdanima koji su se redovito slavili.</s><s>Naš poznati meteorolog Milan Sijerković prikupio je i objavio narodne poslovice povezane s prognozom vremena.</s><s>Neke od njih su:
 Koliko ima mrazova prije Miholja, toliko ih bude poslije Jurjeva.</s><s>Ako je Sveti Martin suh, bo po zimi rasel kruh.</s><s>Ako na Mateja sunce sja, naskoro lijepa jesen zasja.</s><s>Ako na Miholje sjever vuče, veliku zimu i snijeg dovuče.</s><s>Sveti Matija led razbija; če pa ga ni - ga naredi!</s>

<s>Vidi još
 Dan svizaca</s>

<s>Izvori</s>

<s>Vanjske poveznice
 Bablje ljeto na web stranici Meteo-Info
 O babljem ljetu na web stranici Hrvatske poljoprivredne komore</s>

<s>Meteorologija
Mitologija</s>

